De Doornkraal Vinotel | LekkeSlaap
Vanaf R2 292 per nag, vir 2 mense
De Doornkraal Vinotel is 'n bekoorlike boetiekhotel op die Tuinroete in Riversdale in die Wes-Kaap. Dit word omring deur die argitektoniese prag van die ou opstalle aan die onderkant van Langstraat. Die De Doornkraal Vinotel se wingerd strek tot by die Vetterivier op die randjie van die dorp. Die historiese De Doornkraal Country House, die hoofwoning van die hierdie boetiekhotel, is een van die oorspronklike strukture op die plaas wat in 1746 geproklameer is.
De Doornkraal Vinotel is eko-vriendelik en gebruik sonkragverhitte water. Al ons kamers is en suite. Internet is gratis. Gaste kan die diens van 2 privaat sitkamers geniet. Twee kothuise met sitkamers en stoepe vul die kamers aan. Gaste geniet totale privaatheid aangesien die gasheer en gasvrou in die opstal van die De Doornkraal Vinotel woon.
'n Swembad is in die tuin geleë vir die uitsluitlike gebruik van gaste. Geniet 'n drankie by die swembad of in die aangrensende tuin met sy wingerdstokke wat na 200 jaar oue wingerd steeds druiwe dra.
Die intieme De Wingerdt Restaurant het 'n uitstekende wynlys en bedien vars plaaslike etes met 'n tikkie van die geure van regoor die wêreld. Die restaurant is oop vir ontbyt en aandete. Daar is oorgenoeg veilige parkeerplek vir gaste.
Vir organisasies wat op soek is na 'n wegbreek bied De Doornkraal Vinotel konferensies in die opgeknapte, voormalige Vrymesselaars-lodge (genaamd Frere) met lugversorging wat in 1888 gebou is en wat deel vorm van die kompleks.
Doendinge sluit die voglende in: gholf, voëlkyk, besigtigingstoere, pieknieks, visvang, fynbos staproetes en perdritte.